cyanic-selkie/wikianc huggingface dataset:
स्थानान्तरी कृषि
स्थानान्तरी कृषि अथवा स्थानान्तरणीय कृषि जीविका कृषि का एक प्रकार है जिसमें कोई भूमि का टुकड़ा कुछ समय तक फसल लेने के लिए चुना जाता है और उर्वरता समाप्ति के बाद इसका परित्याग कर दूसरे टुकड़े को ऐसी ही कृषि के लिए चुन लिया जाता है। पहले चुने गए टुकड़े पर वापस प्राकृतिक वनस्पति का विकास होता है। आम तौर पर १० से १२ वर्ष, और कभी कभी ४०-५० की अवधि में जमीन का पहला टुकड़ा प्राकृतिक वनस्पति से पुनः आच्छादित हो कर सफाई और कृषि के लिए उपयुक्त हो जाता है।
यह कृषि अमेज़न बेसिन के सघन वन्य क्षेत्रों, उष्ण कटिबन्धीय अफ़्रीका, दक्षिण पूर्व एशिया और‌ पूर्वोत्तर भारत में प्रचलित है। ये भारी वर्षा और वनस्पति के तीव्र पुनर्जनन वाले क्षेत्र हैं।
कर्तन एवं दहन कृषि भी एक प्रकार की स्थानान्तरी कृषि ही है। इसके पर्यावरणीय प्रभावों को देखते हुए भारत के कुछ अंचलों में इस पर प्रतिबन्ध भी लगाया किया गया है।
कपालेश्वर मंदिर
कपालेश्वर मंदिर यह शिव मंदिर प्रकृति की सुरम्य गोद में उत्तर प्रदेश के नगर डेरापुर, कानपुर देहात के दक्षिण दिशा में प्रवाहित होने वाली सेंगुर नदी के उत्तर - पूर्व दिशा में स्थित जंगल के 100 फ़ीट ऊँचे टीले पर बना हुआ है।  श्री कपालेश्वर मंदिर के निर्माता पंडित कनोजी लाल मिश्र असिस्टेंट कमिश्नर को स्वप्न में इस मंदिर के निर्माण तथा समाधि को यथावत रखने का आदेश हुआ उन्होंने तुरंत पेन्शन लेकर मंदिर का निर्माण 1894  में करा दिया किंतु उनकी मृत्यु मंदिर निर्माण पूर्ण होने से पहले हो गयी जिसकी पूर्ति उनके सृपुत्र पंडित शिव कुमार मिश्र ने की। अपनी  मृत्यु तिथि ज्ञात होने के कारण वह मंदिर का निर्माण शीघ चाहते थे शीघता के कारण मंदिर का मठ छोटा हो गया। अस्तु इसी मठ के ऊपर दूसरा मठ बनाया गया। प्रत्येक सावन के माह में भक्तो की अपार भीड़ होती है यह मंदिर आस पास के नगरों में भी आस्था का केंद्र है। मंदिर का रख रखाव सरवराकर करुणेश नारायण मिश्र के द्वारा किया जाता है
लीज़ा मारी प्रीस्ली
लीज़ा मारी प्रीस्ली (फरवरी 1, 1968 – जनवरी 12, 2023) एक अमेरिकी गायिका थीं वे गाने भी लिखती थीं। वे गायक और अभिनेता एल्विस प्रीस्ली तथा अभिनेत्री प्रिशीला प्रीस्ली की बेटी थीं। उनकी माँ अपने दादा-दादी की मृत्यु के बाद अपने पिता की संपत्ति की अकेली वारिस थीं। लीज़ा ने अपने गाने के तीन स्टूडियो एल्बम निकाले: टू हूम इट मे कंसर्न (2003), नाओ व्हट (2005) तथा स्टॉर्म & ग्रेस (2012)। प्रीस्ली ने ऐसा ऐल्बम भी निकाला जिसमें उन्होंने अपने पिता के साथ युगल गीत गाया है।
कपालेश्वर मंदिर
नामकरण
इस मंदिर के नामकरण का अपना एक अलग ही महत्व रखता है। इस मंदिर का निर्माण दैव स्वप्न के पश्चात् किया गया। इस स्वप्न में यह आदेशित किया गया कि जंगल के सबसे ऊँचे टीले में भूमि के अंदर समाधि के ऊपर शिवलिंग स्थापित है इसी के ऊपर मंदिर का निर्माण कराया जाय। इस प्रकार इस मंदिर का नाम कपालेश्वर महादेव रखा गया। कपालेश्वर महादेव में लोगों की अपार श्रद्धा है। श्रद्धालु कहते हैं कि पील पाँव / (पैर का फाइलेरिया ) का मरीज इस मंदिर में आकर दर्शन करता है तो वह स्वस्थ होकर पहलवान की तरह लौटता है। इस लिए भक्त लोग इस मंदिर को पील पहलवान का मंदिर भी कहते हैं।
लीज़ा मारी प्रीस्ली
आरंभिक जीवन
लीज़ा मारी प्रीस्ली का जन्म 1 फरवरी 1968 को एल्विस और प्रिशीला प्रीस्ली की शादी के नौ महीने बाद उनकी बेटी के रूप में तेन्नेस्सी के मेम्फ़िस में बप्तिस्त मेमोरियल हॉस्पिटल-मेम्फ़िस में हुआ था। अपने माता-पिता के तलाक़ के बाद लीज़ा अपनी माँ के साथ लोस एंगेल्स में रहने लगीं। वे अक्सर अपने पिता के साथ मेम्फ़िस के ग्रेस्कलैंड में रहती थीं।
कपालेश्वर मंदिर
यातायात
इस मंदिर का निकटतम रेलवे स्टेशन रूरा 13 किलोमीटर दूर उत्तर दिशा में है। रूरा रेलवे स्टेशन उत्तर मध्य रेलवे का मुख्य स्टेशन है। यहां एक्सप्रेस और सुपर फ़ास्ट गाड़ियां भी ठहरती हैं। रूरा से इस मंदिर तक पहुँचने के लिए बस एवम टैक्सी उपलब्ध रहती हैं। राजमार्ग आगरा -कानपुर पर स्थित मुंगीसापुर से टैक्सी द्वारा इस मंदिर तक पहुंच जा सकता है। मुंगीसापुर से इस मंदिर की दूरी लगभग 10 किलोमीटर है।
लीज़ा मारी प्रीस्ली
आरंभिक जीवन
जब प्रीस्ली चार साल की थी तब उसके माता-पिता अलग हो गए। जब अगस्त 1977 में उसके पिता की मृत्यु हो गई तब नौ वर्षीय प्रीस्ली अपने 61 वर्षीय दादा वर्नोन प्रेस्ली और अपनी 87 वर्षीय परदादी मिन्नी मॅई प्रेस्ली (नी हूड) की संपत्ति की संयुक्त उत्तराधिकारी बन गईं। वर्नोन के कारण लीज़ा मैरी वर्जीनिया के हैरिसन परिवार की वंशज थीं। 1993 में अपने 25वें जन्मदिन पर उन्हें संपत्ति विरासत में मिली जो अनुमानतः $100 मिलियन थी। प्रीस्ली ने 2004 में अपने पिता की संपत्ति का 85 प्रतिशत हिस्सा बेच दिया।
कपालेश्वर मंदिर
मेला
महाशिवरात्रि एवम श्रावण के महीने में प्रत्येक सोमवार को मेले का आयोजन होता है।
चित्र वीथी
कपालेश्वर मंदिर (spacial view) File:kapaleshwar Trmp
मंजूरपाली, सांरगढ मण्डल
मंजूरपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
बेलीज़ नगर
बेलीज़ नगर, बेलीज़ का का सबसे बड़ा और प्रमुख नगर है। यह कभी पूर्व ब्रिटिश होंडुरास की राजधानी हुआ करती थी। 2010 की जनगणना के अनुसार, बेलीज नगर की जनसंख्या 57,199 है। यह हॉलॉयर क्रीक के मुहाने पर स्थित है, जो बेलीज नदी की एक सहायक नदी है। बेलीज नदी, बेलीज़ नगर से 5 मील की दूरी पर फिलिप सोल्डसन राजमार्ग के पास कैरिबियन समुद्र पर मिल जाती है। नगर में देश का प्रमुख बंदरगाह स्थित है, और यह देश का वित्तीय और औद्योगिक केंद्र है। कई क्रूज जहाज जिसमें पर्यटन जहाज भी सम्मलित है, बंदरगाह में आकर रूकते है। 31 अक्टूबर 1961 को आये हैटी तूफान ने इस शहर को पूरी तरह से नष्ट कर दिया गया था। तब यह ब्रिटिश होन्डुरस की राजधानी हुआ करती थी, बाद में 1970 में बेल्मोपान को देश की नई राजधानी बना दिया गया।
इतिहास
बेलिज शहर की स्थापना 1638 में "बेलीज टाउन" के रूप में अंग्रेज लकड़ी कटाई करनें वालों द्वारा की गई थी। यह होलजुज़ नामक माया लोगों का एक छोटा शहर था। बेलीज टाउन, अंग्रेजों के लिए केंद्रीय चौकी के रूप में स्थापित था क्योंकि यह समुद्र और स्थानीय नदियों के मुहाने पर बसा था, जिससे लकड़ी के लठ्ठो को ले जाने में सहायता होती थी। बेलीज टाउन अफ्रीका से लाये गये हजारों अफ्रीकी गुलामों का घर बन गया, जिसे अंग्रेजों (1707 के बाद से ब्रिटिश) द्वारा लकड़ी उद्योग के लिए लाया गया था। यह 1798 के सेंट जॉर्ज क्यूई युद्ध के लिए समन्वय स्थल था, जिसे ब्रिटिश ने आक्रमणकारियों से जीता था, और 1970 के दशक तक स्थानीय अदालतों और सरकारी अधिकारियों का निवास स्थल था।
बेलीज शहर 1900, 1931 और 1961 में सीधे तौर पर तूफान के चपेट में आ चुका है, जिससे शहर के विभिन्न इलाके लगभग नष्ट हो चुके थे। इसके अलावा शहर कई बार आग के चपेट मे भी आ चुका है। सबसे हाल ही में 1990 की अल्बर्ट स्ट्रीट की आग, जिसमें मकिदौ जल गई थी और 2004 कि आग में पास्लो इमारत नष्ट हो गया था। शहर, रिचर्ड तूफान और 2016 के तूफान अर्ल ने भी कहर ढ़ाया था।
जलवायु
बेलीज़ शहर में साल भर के दौरान गर्म और नम स्थितियों के साथ एक उष्णकटिबंधीय मानसून जलवायु रहती है। शहर में लंबे समय तक नम मौसम रहता है जोकि मई से जनवरी तक रहता है और शेष तीन महीनों में मौसम शुष्क रहता है। हालांकि, बेलीज शहर में शुष्क मौसम के दौरान भी कभी-कभी वर्षा हो जाती है। मार्च, बेलीज शहर का सबसे बड़ा बरसाती महीना है, जिसमें 48 मिमी तक वर्षा हो जाती है। औसत मासिक तापमान 23 डिग्री सेल्सियस से लेकर 28 डिग्री सेल्सियस तक रहता है, जोकी पूरे साल लगभग स्थिर रहता है।
अर्थव्यवस्था
शहर में, सेवा क्षेत्र में सर्वाधिक रोजगार है। अधिकांश लोग शहर के कार्यालयों में काम करते हैं या फिर सड़क के किनारों पर अपना व्यापार लगाते हैं। बेलीज शहर में, बेलिज के सभी प्रमुख बैंकों की शाखाओं और सेंट्रल बैंक के साथ-साथ लगभग सभी बीमा केंद्र, बाजार आदि हैं। बेलीज शहर, राष्ट्रीय और अंतरराष्ट्रीय हवाई, समुद्र और सड़क यात्रा का केंद्र है।
प्रशासन
बेलीज़ शहर, सरकार के महापौर-परिषद के रूप में संचालित होता है। बेलीज़ सिटी काउंसिल 10 परामर्शदाताओं (आम तौर पर बेलीज़ शहर में स्थित दस निर्वाचन क्षेत्रों को दर्शाती है) और एक महापौर से बना है, जिसे हर तीसरे वर्ष के मार्च में आयोजित नगरपालिका चुनावों द्वार चुना जाता है। 2015 में सबसे हाल ही में नगरपालिका चुनावों के बाद, वर्तमान मेयर यूनाइटेड डेमोक्रेटिक पार्टी के डारेल ब्रैडली हैं। यह शहर, हाउस ऑफ कल्चर का भी घर है, जो कि पहले तक बेलिज के गवर्नर-जनरल का आधिकारिक निवास था। बेलीज के सुप्रीम कोर्ट अभी भी बेलीज शहर में ही है।
संस्कृति
बेलीज शहर की संस्कृति, अन्य कैरेबियाई राजधानी शहरों जैसे: सेंट जॉर्ज, ग्रेनेडा या जॉर्जटाउन, गयाना जैसी ही है। शहर में दिन के समय काफी भीड और हलचल रहती है। उल्लेखनीय सांस्कृतिक कार्यक्रमों में गेरिफुना सेटलमेंट डे (19 नवंबर), बेलीज़ सिटी कार्निवल (सितंबर), बैरन ब्लिस डे (9 मार्च) आदि शामिल हैं।
कफल्टा विरग्वाली, बेरीनाग तहसील
कफल्टा विरग्वाली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
शिव्या पठानिया
शिव्या पठानिया (जन्म 26 जुलाई 1991) एक भारतीय मॉडल और टेलीविजन अभिनेत्री हैं, जिन्हें भारतीय पौराणिक टीवी श्रृंखला राम सिया के लव कुश में सीता और राधा कृष्ण में राधा की भूमिका निभाने के लिए जाना जाता है।
प्रारंभिक जीवन
पठानिया के पिता, सुभाष पठानिया, शिमला में श्रम और रोजगार विभाग में एक कानून अधिकारी थे।
रेंडिया
रेंडिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
टेही
टेही , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
उद्योग नगरी एक्स्प्रेस २१७३
उद्योग नगरी एक्स्प्रेस 2173  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लोकमान्य तिलक टर्मिनस रेलवे स्टेशन (स्टेशन कोड:LTT) से 04:25PM बजे छूटती है और कानपुर सेंट्रल रेलवे स्टेशन (स्टेशन कोड:CNB) पर 01:40PM बजे पहुंचती है। इसकी यात्रा अवधि है 21 घंटे 15 मिनट।
वैर-भुसावर विधानसभा क्षेत्र (राजस्थान)
वैर-भुसावर विधानसभा क्षेत्र वैर और भुसावर दोनो ही छोटे शहर (कस्बे) है वैर और भुसावर शहर में अलग-अलग नगर पालिका, न्याय पालिका, तहसील कार्यालय, पंचायत समिति कार्यालय, उपखण्ड कार्यालय व विभिन्न विभागों के अलग-अलग कार्यालय स्थित है वैर कस्बे की स्थापना राजा प्रतापसिंह ने 1726 ई. में की थी। वैर बाग-बगीचों का कस्बा कहलाता है। फुलवाड़ी महल, नौलखा बाग, प्रताप फुलवारी, वैर का किला, ऊँटाला का किला आदि यहाँ के दर्शनीय स्थल हैं। इसे भरतपुर जिले की लघुकाशी भी कहते हैं कस्बा के दक्षिण-पश्चिम में हाथौड़ी का किला, इस किले के सामने प्रसिद्ध कदम्ब कुण्ड जलाशय, इसके बाद बल्लभगढ़ का किला व महल तथा वहां की प्रसिद्ध बाबड़ी है। यहीं के ग्राम निठार स्थित महल एवं बावड़ी आदि अनेक दर्शनीय स्थल मौजूद हैं। पास ही प्रसिद्ध जहाज गांव है जहां लोकदेवता देव बाबा का मेला आयोजित होता है भुसावर कस्बे का आचार पूरे राजस्थान प्रदेश में प्रसिद्ध है यह दोनों ही पर्वत श्रंखलाओं से घिरे हुए शहर है इन दोनों की मध्य की सड़क मार्ग दूरी 12 किलोमीटर है वैर शहर से भरतपुर जिला मुख्यालय की सड़क मार्ग दूरी 44 है जब कि भुसावर शहर से भरतपुर जिला मुख्यालय की सड़क मार्ग दूरी 51 किलोमीटर है वैर-भुसावर विधानसभा क्षेत्र बागवानी व कृषि कार्य के लिए जाना जाता है!
जगन्नाथ पहाड़िया राजस्थान के पूर्व मुख्यमंत्री श्री जगन्नाथ पहाड़िया का जन्म स्थान कस्बा भुसावर ही था। वे भारतीय राष्ट्रीय कांग्रेस के महासचिव तथा केंद्रीय मंत्री रहे थे। भारतीय राष्ट्रीय कांग्रेस में उनकी नजदीकियां श्रीमती इंदिरा गांधी एवं श्री संजय गांधी के साथ बहुत ही गहरी थी। श्री जगन्नाथ पहाड़िया हरियाणा तथा बिहार के राज्यपाल भी रहे थे साथ ही साथ राजस्थान सरकार के पूर्व मुख्यमंत्री के रूप में उन्होंने देश एवं राज्य की राजनीति में सराहनीय कार्य किए थे। जगन्नाथ पहाड़िया जी 4 बार सांसद और 4 बार विधायक रहे पहाड़िया जी सन 1957,1967,1971 & 1980 चार बार सांसद रहे और जगन्नाथ जी 1980,1985,1999,& 2003 मैं 4 बार विधायक रहे 1989 से 1990 तक बिहार के राज्यपाल रहे 2009 से 2014 तक हरियाणा के राज्यपाल भी रहे। श्रीमती शांति पहाड़िया वैर विधानसभा क्षेत्र की विधायक एवं राज्यसभा सदस्य रहीं थी। श्रीमती शांति पहाड़िया पूर्व मुख्यमंत्री श्री जगन्नाथ पहाड़िया की पत्नी हैं।
लज्जा (फ़िल्म)
संक्षेप
वैदेही (मनीषा कोइराला) अपने पति रघु (जैकी श्रॉफ) के साथ रहती है। बाहर से, वह एक परिष्कृत जीवन जीती है, लेकिन बंद दरवाजे के पीछे, उसका पति अभद्र है और विवाहेतर सबंधों में है। जब वह खुद की इस दुर्दशा पर सवाल उठाती है, तो उसे घर से निकाल दिया जाता है। वह अपने माता-पिता के घर वापस जाती है लेकिन वे भी उसे अस्वीकार करते हैं। वैदेही को जल्द ही पता चलता है कि वह गर्भवती है।
रघु एक कार दुर्घटना में घायल हो जाता है, जिसके परिणामस्वरूप वह कभी पिता नहीं बन सकता। जब उसे पता चलता है कि वैदेही गर्भवती है, तो वह उसे फोन करता है, पछतावे का ढोंग करता है और उसे वापस लौटने के लिए कहता है। वैदेही सहमत होती है, सोचती है कि रघु बदल गया है। रघु और उसके पिता ने बच्चे को उत्तराधिकारी बनाने की साजिश की हैं और अगर वैदेही हस्तक्षेप केरेगी तो उसे मार दिया जाएगा। इस बीच, वैदेही के एक दोस्त ने रघु के सच्चे इरादों के बारे में उसे सूचित किया और इसलिए वह उसके गुर्गे से बच निकलती है। राजू (अनिल कपूर), एक छोटा लेकिन दयालु चोर द्वारा उसकी मदद की जाती है। वह वैदेही की कहानी सुनता है और मदद करने के लिए उसे अपने पैसे देता है। रघु और उसके गुंडों से छिपने के लिए, वैदेही एक शादी के जशन में घुस जाती है।
शादी में, वह मैथिली (महिमा चौधरी) से मिलती है। वह मध्यम वर्गीय परिवार से दुल्हन होती है। मैथिली एक ऐसे आदमी से शादी कर रही है जो एक समृद्ध पृष्ठभूमि से है। दोनों महिलाएं साक्षी बनती हैं कि मैथिली के पिता को भव्य शादी की मांग से परेशान किया जा रहा है, जितनी उनकी हैसियत नहीं है। साथ ही उन्हें दहेज का भुगतान करने के लिए मजबूर होना पड़ता है। वैदेही ने राजू को चोरी के अपने पैसे देने के लिए मनाने की कोशिश की। वह शुरू में इनकार करता है लेकिन बाद में वो अपना फैसला बदलता है और अपना पैसा देने के लिये वापिस आता है। दूल्हे का दोस्त मैथिली से बलात्कार करने का प्रयास करता है। जैसे ही विवाह समारोह प्रगति पर होता है, अतिथियों में से एक अतिथि पैसे को पहचानता है जो उसी से चोरी किये गए थे। इसके अलावा, दूल्हे का दोस्त दूल्हे के परिवार को बताता है कि उसने मैथिली के कमरे में एक आदमी (राजू) को देखा था। मैथिली पर राजू के साथ पैसे के बदले यौन संबंध रखने का आरोप लगता है, जिससे राजू अपनी चोरी को स्वीकार कर लेता है क्योंकि स्थिति खराब होने लगती है। पर्याप्त सहन करने के बाद, मैथिली दूल्हे के परिवार का अपमान करती है और वे शादी से भाग जाते हैं।
इस बीच, वैदेही को रघु ने पाया, और उसे उसके साथ जाने को मजबूर होना पड़ा। रास्ते में वे विरोध प्रदर्शन का सामना करते हैं। रघु कार से बाहर निकलता है, जो वैदेही को भागने का मौका देता है। वह एक छोटे से शहर हरिपुर में आती है, जहां वह अपने सहयोगी के साथ प्यार में पड़ी मंच अभिनेत्री जानकी (माधुरी दीक्षित) से मिलती है। जानकी गर्भवती है, लेकिन विवाहित नहीं है। वह समाज के मानदंडों की परवाह नहीं करती है। थिएटर निर्देशक पुरुषोत्तम (टिन्नू आनन्द), जो कि एक बूढ़ा आदमी है उसपर लालसा रखता है। वह अपनी पत्नी लता (जया भट्टाचार्य) को अपने घर तक ही सीमित रखता है। पुरुषोत्तम जानकी के प्रेमी से उसके खिलाफ बातचीत करता है, जो उनके बीच अनबन पैदा करता है। उसे उसके प्रेमी द्वारा बच्चे का गर्भपात करने के लिए कहा जाता है, क्योंकि उसे संदेह है कि वह उसका असली पिता नहीं हो सकता है। वह अप्रत्यक्ष रूप से थियेटर निदेशक के साथ यौन संबंध रखने के लिए जानकी पर आरोप लगा रहा है। जानकी क्रोधित होती है और रामायण के प्रदर्शन के दौरान एक दृश्य में गड़बड़ कर देती है। यह दर्शकों में चिल्लाहट पैदा करता है और उस पर श्रोताओं द्वारा हमला किया जाता है, जिससे उसका गर्भपात हो जाता है। वैदेही ने पुरुषोत्तम से इस बात पर मुकाबला किया, जो उसके पति को फोन करने की धमकी देता है। हालांकि, लता हस्तक्षेप करती है और स्टेशन पर वैदेही को ले जाती है और उसे ट्रेन में बैठाती है।
ट्रेन को डाकुओं द्वारा लूट लिया जाता है लेकिन यात्रियों को स्थानीय डाकू बुलवा (अजय देवगन) द्वारा बचाया जाता है। वैदेही रक्त को देखने से बेहोश हो जाती है, और बुलवा उसे स्थानीय दाई, रामदुलारी (रेखा) के पास ले जाता है। रामदुलारी बहादुरी से गाँव के नेताओं वीरेंद्र (गुलशन ग्रोवर) और गजेंद्र (डैनी डेन्ज़ोंपा) का विरोध करती है, जो निर्दोष महिलाओं, युवा और बूढ़े लोगों का शोषण करते हैं। जब उसका शिक्षित पुत्र प्रकाश (शर्मन जोशी), जो कि वीरेंद्र और गजेंद्र की इच्छाओं के खिलाफ ग्रामीणों को शिक्षित करने की कोशिश कर रहा है, गजेंद्र की बेटी सुषमा (आरती छाबड़िया) से प्यार करता है, बहुत बवाल हो जाता है। गजेंद्र ने उसके घर में रामदुलारी को चुपचाप ताला लगाया और प्रकाश को खोजने के लिए तैयार हो गया। जब प्रकाश सुषमा के साथ भाग जाता है, वीरेंद्र और गजेंद्र अपने गुंडों के साथ रामदुलारी का बलात्कार करते हैं और उसे जिंदा जला देते हैं। क्रोध के रूप में, बुलवा और उसके आदमियों ने वीरेंद्र और उसके गुंडों को मार दिया। वैदेही सुषमा और प्रकाश के साथ बच निकले।
जावेद शेख
जावेद शेख एक पाकिस्तानी अभिनेता हैं। यह कई बॉलीवुड फिल्में कर चुके हैं।
राजपुरा गाँव, बाह (आगरा)
राजपुरा बाह, आगरा, उत्तर प्रदेश स्थित एक गाँव है।
रेंरिया
रेंरिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
करगीपाली, सांरगढ मण्डल
करगीपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
उद्योग नगरी एक्स्प्रेस २१७४
उद्योग नगरी एक्स्प्रेस 2174  भारतीय रेल द्वारा संचालित एक मेल एक्स्प्रेस ट्रेन है। यह ट्रेन कानपुर सेंट्रल रेलवे स्टेशन (स्टेशन कोड:CNB) से 08:00AM बजे छूटती है और लोकमान्य तिलक टर्मिनस रेलवे स्टेशन (स्टेशन कोड:LTT) पर 06:15AM बजे पहुंचती है। इसकी यात्रा अवधि है 22 घंटे 15 मिनट।
क्रिकेट विश्व कप की मेज़बानी
अंतर्राष्ट्रीय क्रिकेट परिषद की कार्यकारी समिति ने क्रिकेट विश्व कप आयोजित करने के इच्छुक राष्ट्रों द्वारा की गई बोलियों की जांच करने के बाद टूर्नामेंट के मेजबानों के लिए वोट किया। विश्व कप के अब तक के सभी आयोजन राष्ट्रों में हुए हैं जिनमें क्रिकेट एक लोकप्रिय खेल है। अधिकांश टूर्नामेंटों को संयुक्त रूप से एक ही भौगोलिक क्षेत्र के देशों द्वारा आयोजित किया गया है, जैसे कि 1987, 1996, और 2011 में दक्षिण एशिया, 1992 और 2015 में ऑस्ट्रेलिया, 2003 में दक्षिणी अफ्रीका और 2007 में वेस्ट इंडीज।
इंग्लैंड ने सबसे अधिक विश्व कपों की मेजबानी की है - कुल 5 (पहले तीन विश्व कप सहित)। उन्होंने 1975, 1979, 1983, 1999 और 2019 में इसकी मेजबानी की। इंग्लैंड एकमात्र राष्ट्र भी है जिसने अकेले विश्व कप की मेजबानी की है, ऐसा 1975 और 1979 में किया। 1983 और 1999 में, टूर्नामेंट के लिए एकमात्र मेजबान माने जाने के बावजूद, कुछ मैच आयरलैंड, नीदरलैंड, स्कॉटलैंड और वेल्स में खेले गए। वेस्टइंडीज ने 2007 में टूर्नामेंट की मेजबानी की थी लेकिन उन्हें एकमात्र मेजबान के रूप में नहीं माना जाता है क्योंकि वेस्टइंडीज मुख्य रूप से अंग्रेजी बोलने वाले कैरेबियाई देशों, ब्रिटिश निर्भरता और गैर-ब्रिटिश निर्भरता वाले 15 के एक खेल संघ का प्रतिनिधित्व करता है।
टगणुवा, भनोली तहसील
टगणुवा, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जीविका कृषि
जीविका कृषि, कृषि करने का एक प्रमुख प्रकार है। कृषकों द्वारा अपने परिवार की आवश्यकताओं को पूरा करने के लिए इस प्रकार की कृषि को किया जाता है। पारम्परिक रूप से कम उपज प्राप्त करने के लिए निम्न स्तरीय प्रौद्योगिकी और पारिवारिक श्रम उपयुक्त होता है। जीविका कृषि को पुनः आदिम कृषि और गहन कृषि में वर्गीकृत किया जा सकता है।
आदिम जीविका कृषि
इस प्रकार के कृषि को भारत में कुछ भागों में वर्तमान में भी की जाती है। इस कृषि को भूमि में छोटे टुकड़ों पर आदिम उपकरणों जैसे हल, हँसिया,और पारिवारिक श्रम से की जाती है। यह कृषि मृदा की प्राकृतिक उर्वरता, पावस और पर्यावरणीय परिस्थितियों पर निर्भर करता है। इस प्रकार में स्थानान्तरी कृषि और चलवासी पशुचारण शामिल हैं।
टॉम ब्रूस (क्रिकेटर)
टॉम चार्ल्स ब्रूस (जन्म 2 अगस्त 1991) न्यूजीलैंड के एक अंतरराष्ट्रीय क्रिकेटर हैं जो ट्वेंटी 20 अंतर्राष्ट्रीय (टी20ई) में खेलते हैं। वह एक प्रथम श्रेणी के क्रिकेटर भी हैं जो केंद्रीय जिलों के लिए खेलते हैं। उन्होंने वांगानुई कॉलेजिएट स्कूल में पढ़ाई की।
तिकाल
तिकाल में माया कला और सभ्यता के खण्डहर हैं।
डीडी अरुणप्रभा
दूरदर्शन अरुणप्रभा (डीडी अरुण प्रभा) एक भारतीय उपग्रह टेलीविजन चैनल है, जिसे 9 फरवरी 2019 को भारत के प्रधान मंत्री नरेंद्र मोदी द्वारा लॉन्च किया गया था । यह उत्तर पूर्व के लिए दूरदर्शन का दूसरा और अरुणाचल प्रदेश के लिए पहला चैनल है । दूरदर्शन अरुणप्रभा टीवी चैनल डीडी फ्री डिश डीटीएच पर चैनल नंबर पर उपलब्ध है। 11 चैनल नंबर डीडी ईटानगर की जगह डीडी अरुण प्रभा ने ले ली।
राम सिंह प्रथम
मिर्ज़ा राजा राम सिंहजी प्रथम आमेर के सत्ताईसवे शसक और बड़े जय सिंहजी अर्थात मिर्ज़ा राजा जयसिंहजी प्रथम के पुत्र और उत्तराधिकारी थे। ये कछवाहा राजपूत (सूर्यवंश) के १६६७ से १६८८ तक प्रमुख रहे।
मिर्ज़ा राजा राम सिंहजी प्रथम की पांच रानियां थीं जिनमें से तीन कुछ इस प्रकार थीं :-
नरसिंह पंचम यादव
नरसिंह यादव (जन्म : 6 अगस्त 1989) एक भारतीय पहलवान हैं। इन्होंने 2010 कॉमनवेल्थ गेम्स में पुरुषों के 74 किलोग्राम भारवर्ग में फ्रीस्टाइल कुश्ती में स्वर्ण पदक जीता था।
व्यक्तिगत जीवन और परिवार
नरसिंह यादव पूर्वी उत्तर प्रदेश के पंचम यादव और भुलना देवी के बेटे हैं। नरसिंह और उनके भाई विनोद दोनों अपने पिता पंचम, मुंबई में एक दूध वितरक, के साथ रहते थे जबकि उनकी मां वाराणसी जिले के नीमा गांव में रहकर अपने 2 बीघा जमीन पर खेती की देख भाल करती थीं। दोनों भाई पहलवान बने। यादव 13 वर्ष की उम्र से ही प्रशिक्षण ले रहे हैं और वर्तमान में मुंबई में उपनगरीय इलाके जोगेश्वरी में रहते हैं। नरसिंह महाराष्ट्र सरकार में डीएसपी भी हैं।
क्रिकेट विश्व कप का इतिहास
आईसीसी क्रिकेट विश्व कप का इतिहास 1975 से पहले का है, जब इंग्लैंड में द प्रूडेंशियल वर्ल्ड कप के नाम से पहली बार खेला गया था। 2019 क्रिकेट विश्व कप की मेजबानी इंग्लैंड ने की थी।
व्यापारिक कृषि
व्यापारिक कृषि, एक प्रकार की खेती है जिसमें फसलों को केवल व्यावसायिक उपयोग के लिए उगाया जाता है। यह खेती का एक आधुनिक तरीका है जो बड़े पैमाने पर किया जाता है। इस प्रकार की खेती में बड़ी भूमि, श्रम और मशीनों का उपयोग किया जाता है। एक्वापॉनिक्स खेती व्यावसायिक खेती का सबसे अच्छा तरीका है क्योंकि इस खेती में हम एक ही कृषि प्रणाली में पौधों और मछलियों को विकसित कर सकते हैं। तो यह हमारी उत्पादन लागत को कम कर सकता है और खेती के हमारे लाभ को बढ़ा सकता है। कृषि के वाणिज्य करण का स्तर विभिन्न प्रदेशों में अलग-अलग है उदाहरण के लिए हरियाणा और पंजाब में चावल वाणिज्य की एक फसल है परंतु ओड़िशा में यह एक आजीविका फसल है। रोपण कृषि भी एक प्रकार की वाणिज्यिक खेती है इस प्रकार की खेती में लंबे चौड़े क्षेत्र में एकल फसल बोई जाती है रोपण कृषि, उद्योग और कृषि के बीच एक अंतरा पृष्ठ(Interface) है।
ज़ैल सिंह
ज्ञानी ज़ैल सिंह  (5 मई 1916 – 25 दिसंबर 1994) भारत के सातवें राष्ट्रपति थे जिनका कार्यकाल 25 जुलाई 1982 से 25 जुलाई 1987 रहा। वो भारत के पहले राष्ट्रपति थे जिनका धर्म सिख था। राष्ट्रपति बनने से पूर्व वो भारतीय राष्ट्रीय कांग्रेस के सदस्य के रूप में गृह मंत्री सहित केन्द्रीय मंत्रीमंडल के विभिन्न पदों पर रहे। वो वर्ष 1983 से 1986 तक गुट निरपेक्ष आंदोलन के अध्यक्ष भी रहे। उनके कार्यकाल में ऑपरेशन ब्लू स्टार, इंदिरा गांधी की हत्या और 1984 के सिख-विरोधी दंगे जैसी घटनायें हुई। वर्ष 1994 में कार दुर्घटना में घायल होने के कारण उनका निधन हो गया।
पंजाब के मुख्यमंत्री (1972-77)
ज़ैल सिंह को वर्ष 1972 में कांग्रेस ने पंजाब के मुख्यमंत्री के रूप में चुना। उन्होंने बड़े पैमाने पर धार्मिक सभाओं की व्यवस्था की, एक पारंपरिक सिख प्रार्थना के साथ सार्वजनिक समारोहों की शुरुआत की, गुरु गोबिंद सिंह के नाम पर एक राजमार्ग का उद्घाटन किया, और गुरु के पुत्र के नाम पर एक बस्ती का नाम रखा। उन्होंने राज्य के स्वतंत्रता सेनानियों के लिए आजीवन पेंशन योजना बनाई। उन्होंने लंदन से उधम सिंह के अवशेष, हथियार और गुरु गोबिंद सिंह से संबंधित लेख वापस लाए।
भारत के राष्ट्रपति
1982 में, उन्हें सर्वसम्मति से राष्ट्रपति के रूप में सेवा करने के लिए नामित किया गया था। बहरहाल, मीडिया में कुछ लोगों ने महसूस किया कि राष्ट्रपति को एक प्रतिष्ठित व्यक्ति के बजाय इंदिरा गाँधी के वफादार होने के लिए चुना गया था। जैल सिंह ने अपने चुनाव के बाद कहा था, "अगर मेरे नेता ने कहा होता कि मुझे झाड़ू उठानी चाहिए और नौकर बनना चाहिए, तो मैंने ऐसा ही किया होता। उन्होंने मुझे राष्ट्रपति बनने के लिए चुना।" उन्होंने 25 जुलाई 1982 को राष्ट्रपति पद की शपथ ली।
रेगानियन मझौली
रेगानियन मझौली में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
दीक्षाभूमि
दीक्षाभूमि भारत में बौद्ध धम्म का एक प्रमुख केन्द्र है। यहाँ बौद्ध धम्म की पुनरूत्थान हुआ है। महाराष्ट्र राज्य की उपराजधानी नागपुर शहर में स्थित इस पवित्र स्थान पर बोधिसत्त्व परमपूज्य डॉ॰ भीमराव आंबेडकर जी ने 14 अक्टूबरसम्राट अशोक विजयादशमी के दिन 1656 को पहले महास्थविर चंद्रमणी से बौद्ध धम्म दीक्षा लेकर अपने 5,00,000 (५ लाख ) से अधिक अनुयायिओं को बौद्ध धम्म की दीक्षा दी थी। त्रिशरण, पंचशील और अपनी 22 प्रतिज्ञाएँ देकर डॉ॰ आंबेडकर ने दलितों का धर्मपरिवर्तन किया। अगले दिन फिर 15 अक्टूबर को 2,00,000 (२ लाख ) से अधिक लोगों को बौद्ध धम्म की दीक्षा दी और स्वयं भी फिर से दीक्षीत हुए। देश तथा विदेश से हर साल यहाँ 25 लाख से अधिक आंबेडकरवादी और बौद्ध अनुयायी आते हैं। हर साल 14 अक्टूबर को यहाँ हजारों की संख्या में लोग बौद्ध धम्म की दीक्षा लेते है, परावर्तित होते रहते हैं। यहां 14 अक्टूबर 2015 में 50,000 दीक्षीत हुए हैं। 14 अक्टूबर 2016 में 20,000 और 25 अक्टूबर 2016 को मनुस्मृति दहन दिवस के उपलक्ष में 5,000 ओबीसी लोगों ने बौद्ध धर्म की दीक्षा ली है।
महाराष्ट्र सरकार ने दीक्षाभूमि को 'अ' वर्ग ('ए' क्लास) पर्यटन क्षेत्र का दर्जा दिया है। नागपुर शहर के सभी धार्मिक व पर्यटन क्षेत्रों में यह पहला स्थल है, जिसे 'ए' क्लास का दर्जा प्राप्त हुआ है।
डीडी असम
डीडी असम एक सरकारी स्वामित्व वाला भारतीय टीवी चैनल है । यह गुवाहाटी में स्थित दूरदर्शन केंद्र असम से प्रसारित होता है । डीडी असम डीडी फ्री डिश डीटीएच पर चैनल 52 पर उपलब्ध है। असम दूरदर्शन लगभग 83% आबादी और लगभग 79% क्षेत्र तक पहुंच सकता है।
इतिहास
भारत में, पहला प्रसारण 1965 में हुआ था, बाद में आकाशबनी के साथ । 1976 में यह दूरदर्शन के रूप में स्वतंत्र हो गया। डीडी असम 24 x 7 सैटेलाइट चैनल 4 अगस्त 2020 को तत्कालीन सूचना और प्रसारण मंत्री प्रकाश जावड़ेकर द्वारा लॉन्च किया गया था । यह नई दिल्ली से वीडियो कॉन्फ्रेंसिंग के जरिए किया गया।
क्षेत्रीय समाचार इकाई (आरएनयू)
डीडी न्यूज की 31 कार्यात्मक क्षेत्रीय समाचार इकाइयां/ब्यूरो हैं जो 22 भाषाओं/बोलियों में 140 से अधिक समाचार बुलेटिनों का प्रसारण कर रही हैं, जिसमें बुलेटिनों और कार्यक्रमों के दैनिक प्रसारण के 49 घंटे से अधिक का समेकित प्रसारण होता है। क्षेत्रीय समाचार बनाने के अलावा आरएनयू रिपोर्टिंग, विजुअल फीड और विशेष प्रोग्रामिंग में डीडी न्यूज को भी पूरा करता है। सिक्किम को छोड़कर सभी राज्यों में एक क्षेत्रीय समाचार इकाई (आरएनयू) है। जम्मू और कश्मीर में 2 आरएनयू हैं, जबकि लेह में लद्दाख यूटी के लिए एक है। देश भर के सभी जिलों में डीडी न्यूज नेटवर्क के लिए 900 से अधिक स्ट्रिंगर काम कर रहे हैं। आरएनयू का नेतृत्व एक भारतीय सूचना सेवा करता हैअधिकारी (आईआईएस) अधिकारी। वह बुलेटिन, बजट / वित्त, समन्वय और अन्य प्रशासनिक मुद्दों सहित आरएनयू के कामकाज के लिए जिम्मेदार है। समाचार संपादकों को आरएनयू में समाचार बुलेटिन/कार्यक्रमों को माउंट करने, असाइनमेंट समन्वय, सोशल मीडिया हैंडलिंग, और वित्तीय और प्रशासनिक कार्यों में आरएनयू के प्रमुख की सहायता के लिए तैनात किया जाता है।
आरएनयू न्यूज बुलेटिन/कार्यक्रमों को माउंट करने के लिए आकस्मिक असाइनमेंट पर रिपोर्टर, स्ट्रिंगर, कैमरापर्सन, कॉपी एडिटर, सहायक समाचार संपादक, वीडियो संपादक, ग्राफिक्स संपादक, समाचार पाठक, वेबसाइट सहायक की सेवाएं भी संलग्न करता है।
आरएनयू प्रमुख और समाचार संपादक
मारुफ आलम, आईआईएस आरएनयू प्रमुख और समाचार संपादक शांतनु रोमुरिया, आईआईएस समाचार संपादक।
माया सभ्यता
अमेरिका की प्राचीन माया सभ्यता ग्वाटेमाला, मैक्सिको, होंडुरास तथा यूकाटन प्रायद्वीप में स्थापित थी। माया सभ्यता मैक्सिको की एक महत्वपूर्ण सभ्यता थी। इस सभ्यता का आरम्भ 1500 ई० पू० में हुआ। यह सभ्यता 300 ई० से 900 ई० के दौरान अपनी उन्नति के शिखर पर पहुंची इस सभ्यता के महत्वपूर्ण केन्द्र मैक्सिको, ग्वाटेमाला, होंडुरास एवं अल - सैल्वाड़ोर में थे। यद्यपि माया सभ्यता का अंत 16 वी शताब्दी में हुआ किन्तु इसका पतन 11 वी शताब्दी से आरम्भ हो गया था।
श्री चमनलाल कृत हिन्दू अमेरिका पुस्तक में मय सभ्यता तथा भारतीय सभ्यता की पारस्परिक निकटस्थ समानताएं वर्णित हैं । स्वयं 'मय' शब्द ही भारतीय हैं । मैक्सिको में श्री गणेश जी तथा सूर्यदेव की प्रतिमाएं प्राप्त हुई हैं । मैक्सिको वासियों के पारम्परिक गीतों में अपनी नव - विवाहिता कन्या को वर - पक्ष के घर भेजते समय मां द्वारा प्रकट किए गये उद्गार भारतीय विचारों के अत्यधिक समरूप हैं । मुखाकृति की दृष्टि से प्राचीन मैक्सिको के लोग उसी जाति के प्रतीत होते हैं जिस जाति के भारत के उत्तर - पूर्वी क्षेत्र के निवासी हैं । प्राचीन भारतीय शब्दावली में, अमरीकी महाद्वीपों वाला पश्चिमी गोलार्द्ध पाताल कहलाता था । यह हो सकता है कि कि वाली को पाताल क्षेत्र की ओर खदेड़ने का सन्दर्भ ऐतिहासिक रूप में उसकी पराजय तथा बाली द्वीप पर बने द्वीपस्थ दुर्ग से हटकर सुदूर मैक्सिको में जा बसने का द्योतक हो ।
माया शासन व्यवस्था
माया सभ्यता की शासन व्यवस्था के सम्बन्ध में हमें कोई विशेष जानकारी प्राप्त नहीं है। माया शासक सामान्यतः पुरुष हुआ करते थे। कभी - कभी रानियां भी शासन करती थी। राजा का पद पैतृक था। उसकी मृत्यु के पश्चात उसका बड़ा बेटा सिंहासन पर बैठता था। राजा का बहादुर होना अनिवार्य था। एक बहादुर राजा ही साम्राज्य का विस्तार एवं उनकी सुरक्षा कर सकता था। राजा के सिंहासन पर बैठते समय देवताओं को प्रसन्न करने के उद्देश्य से मानव बलि दी जाती थी। राजा अभिजात वर्ग एवं पुरोहितों की सहायता से शासन चलाता था। राजा भव्य महलों में रहता था। उसकी सेवा में बड़ी संख्या में लोग दास एवं दासियां होते थे।
मर्दानी खेल
मर्दानी खेल भारत के महाराष्ट्र प्रान्त का परम्परागत मार्शल आर्ट है। यह मराठों द्वारा सृजित एक शस्त्रों वाली युद्ध कला है। इस परम्परागत कला का अभ्यास मुख्यतः कोल्हापुर में किया जाता है।
यह युद्ध कला महाराष्ट्र के पहाड़ी क्षेत्र के अनुकूल है जहाँ यह उत्पन्न हुयी थी। इसमें तेज गतियाँ शामिल होती हैं। यह कला शस्त्रों विशेषकर तलवारों पर केन्द्रित है। इसमें लाठी-काठी, तलवार-ढाल, दाँडपट्टा आदि हथियारों का अभ्यास शामिल हैं। दोहरी पट्टा तलवार दाँडपट्टा का प्रयोग प्रमुख है। अन्य हथियारों में बाघनख, बिछवा आदि शामिल हैं। अभ्यास करने वाले परम्परागत सफेद-भगवा वेशभूषा पहनते हैं।
इतिहास
मर्दानी खेल का विकास १५-१६वीं शताब्दी में मराठा काल (लगभग १६५० से १८५७ तक) में हुआ। महान मराठा राजा छत्रपति शिवाजी ने मुगलों की विशाल सेना का मुकाबला करने के लिये छापामार (गुरिल्ला) युद्ध पद्धति शुरु की। इसी काल में पश्चिम भारत के पहाड़ी जंगलों में छापामार पद्धति से युद्द के लिये इस कला का विकास हुआ। शिवाजी स्वयं शस्त्र युद्ध में निपुण थे जिनमें तलवार, बाघनख, विछवा आदि शामिल थे। उनका पसन्दीदा हथियार भवानी नामक ४ फुट की तलवार थी जिसके हत्थे पर नुकीला सिरा था। किंवदंती के अनुसार यह तलवार उन्हें उनकी कुलदेवी तुलजा भवानी ने स्वयं प्रदान की थी।
मराठा १७वीं शताब्दी में शिवाजी राव भोसले, उनके भाई इकोजी तथा पुत्र शम्भाजी के नेतृत्व में प्रमुख ताकत बनकर उभरे। महाराष्ट्र के पहाड़ी भूगोल के चलते वे छापामार युद्ध में निपुण हो गये। मुगल शासकों द्वारा सेना के शाही सेनापति के रूप में वे १७२० से १७४० के बीच राज्यसत्ता के रक्षक बने रहे। १७५१ तक पश्चिमी डेक्कन उनके कब्जे में आ गया तथा वे भारत में एक प्रमुख शक्ति बन गये। यह मर्दानी खेल युद्ध कला का स्वर्ण काल था।
वर्तमान में इसका अभ्यास मुख्यतः कोल्हापुर में ही सीमित है। इसमें पूरी तरह निपुण कुछ ही लोग रह गये हैं।
लाठी-काठी
इसमें लगभग छह फुट की लाठी का प्रयोग होता है। अधिकतर बीच से पकड़कर घुमाने वाले प्रयोग होते हैं। बीच से पकड़कर घुमाने वाली शैली में लाठी वाले दक्षिण भारतीय मार्शल आर्ट सिलम्बम की छाप दिखायी देती है। प्रदर्शन के निमित्त आजकल एल्युमिनियम के पाइप का प्रयोग होता है।
चांटीपाली, सांरगढ मण्डल
चांटीपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
रेपुरा
रेपुरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
शहनाज़ गिल
शहनाज़ गिल (जन्म 27 जनवरी 1993 या 1994) एक भारतीय अभिनेत्री, मॉडल और गायिका हैं जो टेलीविजन और फिल्मों में काम करती हैं। उन्होंने अपने मॉडलिंग करियर की शुरुआत 2015 के म्यूजिक वीडियो शिव दी किताब से की थी । 2017 में, उन्होंने पंजाबी फिल्म सत श्री अकाल इंग्लैंड में एक अभिनेत्री के रूप में शुरुआत की। 2019 में, उन्होंने रियलिटी शो बिग बॉस 13 में भाग लिया जहां वह तीसरे स्थान पर रहीं।
प्रारंभिक जीवन और करियर की शुरुआत
गिल का जन्म 27 जनवरी 1993 या 1994 को हुआ था और उनका पालन-पोषण पंजाब, भारत में हुआ हैं । वह पंजाबी हैं और एक सिख परिवार से ताल्लुक रखती हैं। गिल ने अपनी स्कूली पढ़ाई शुरू में होशियारपुर के जेम्स कैंब्रिज इंटरनेशनल स्कूल और बाद में डलहौज़ी हिल टॉप स्कूल से की।शहनाज़ को अभिनय करना और गाना पसंद था और बचपन से ही उनका यही शौक था। उन्हें अभिनय करना और गाना पसंद हैं, और बचपन से ही एक अभिनेत्री बनने का सपना देखती थीं।
उन्होंने 2015 में "शिव दी किताब" में अभिनय करके अपने करियर की शुरुआत की। गिल 2016 में "माझे दी जट्टी" और "पिंडन दिया कुड़ियां" में दिखाई दिए। गिल का एक और संगीत वीडियो गैरी संधू के साथ आया जिसका शीर्षक था "ये बेबी रीमिक्स"। गिल ने कुछ पंजाबी फिल्मों में भी अभिनय किया जैसे कि सत श्री अकाल इंग्लैंड 2017 में, काला शाह काला और 2019 में डाका
बिग बॉस 13 और आगे के उपक्रम
सितंबर 2019 में, गिल ने बिग बॉस 13 में एक सेलिब्रिटी प्रतिभागी के रूप में प्रवेश किया। जब वह बिग बॉस के घर में थीं, तब उनका पहला सिंगल, "वेहम" आया, उसके बाद "साइडवॉक", "रेंज" और "रोंडा अली पेटी" सहित कुछ अन्य सिंगल्स आए। सीज़न फरवरी 2020 में समाप्त हुआ, जहाँ गिल दूसरे रनर-अप के रूप में समाप्त हुए। फरवरी 2020 में, वह मुझसे शादी करोगे में दिखाई दीं, लेकिन यह COVID-19 महामारी के कारण एक महीने के भीतर समाप्त हो गई।
गिल फिर "भूला दूंगा ", "कह गई सॉरी", "कुर्ता पायजामा", "वादा है", "शोना शोना" सहित कई संगीत वीडियो में दिखाई दिए। और उड़ना"। गिल पंजाबी फिल्म होंसला रख में नजर आने वाले हैं ।
मीडिया में
गिल को 2019 और 2020 में टीवी पर टाइम्स टॉप 20 मोस्ट डिजायरेबल वीमेन में क्रमश: 13वां और 11वां स्थान मिला था। उन्हें 2020 में द टाइम्स मोस्ट डिज़ायरेबल वुमन में नंबर 45 पर स्थान दिया गया था। 2021 में गिल फिल्मफेयर के डिजिटल कवर पर नजर आई। और उन्हें ET इंस्पायरिंग वूमेन अवार्ड्स में "प्रोमिसिंग फ्रेश फेस" के रूप में सम्मानित किया गया।
सलवा, नैनीताल तहसील
सलवा, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मकरी, सांरगढ मण्डल
मकरी, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
रमई राम
व्यक्तिगत जीवन
रमई राम का जन्म बिहार के मुजफ्फरपुर में किसुनी राम के घर एक दलित परिवार में हुआ था।
जब वह परिवहन मंत्री थे तब उनकी बेटी गीता कुमारी को राज्य परिवहन प्राधिकरण का सदस्य नियुक्त किया गया था और बाद में वह बिहार से एमएलसी बनीं। उनकी दूसरी बेटी रेखा देवी भी बिहार में एमएलसी थीं।
14 जुलाई 2022 को 78 वर्ष की आयु में कंकड़बाग, पटना के मेदांता अस्पताल में उनका निधन हो गया।
अरशदुल कादरी
अरशदुल कादरी (5 मार्च 1925 – 29 अप्रैल 2002) भारत में अहले सुन्नत वल जमात के विद्वान थे। वे कोलकाता से एक पत्रिका भी प्रकाशित करते थे।
समान नाम
मुफ्ती मोहम्मद अरशद अल कादरी के साथ भ्रमित मत हो
कनाडा क्रिकेट टीम का संयुक्त राज्य अमेरिका दौरा 1844
संयुक्त राज्य अमेरिका में 1844 में कनाडाई क्रिकेट टीम पहला आधिकारिक अंतरराष्ट्रीय क्रिकेट मैच और किसी भी खेल का पहला आधिकारिक अंतरराष्ट्रीय खेल था। दोनों राष्ट्रीय टीमों के बीच के मैच को 'यूनाइटेड स्टेट्स ऑफ अमेरिका बनाम द ब्रिटिश एम्पायर'स कैनेडियन प्रोविंस के रूप में देखा गया। यह मैच सेंट जॉर्ज क्रिकेट क्लब के मैदान में 24 और 26 सितंबर 1844 को मैनहट्टन में 30 वें स्ट्रीट और ब्रॉडवे (तब ब्लूमिंगडेल्स) में हुआ था।
कनाडा ने 23 रन से जीत दर्ज की। पहले दिन, मैच पर 5,000 से 20,000 दर्शकों और अनुमानित $100,000 से $120,000 मूल्य के दांव लगाए गए थे।
भारत पोपली
भारत पोपली (जन्म 30 मई 1990) एक भारतीय मूल के न्यूजीलैंड के प्रथम श्रेणी के क्रिकेटर हैं जो उत्तरी जिलों के लिए खेलते हैं। उन्होंने 2015-16 में प्लंकेट शील्ड सीजन में सर्वाधिक रन बनाए, जिसमें कुल 1,149 रन थे। उन्होंने 2016-17 की फोर्ड ट्रॉफी में 22 जनवरी 2017 को उत्तरी जिलों के लिए अपनी सूची ए की शुरुआत की। जून 2018 में, वह 2018-19 सत्र के लिए उत्तरी जिलों के साथ एक अनुबंध से सम्मानित किया गया।
प्रतिध्वनि द्वारा स्थिति निर्धारण
प्रतिध्वनिस्थितिनिर्धारण (Ecolocation, ईकोलोकेशन) अथवा बायो सोनार (bio sonar) कुछ जीव प्रजातियों द्वारा भ्रमण अथवा शिकार के लिए प्रयोग की जाने वाली प्रणाली है जिसमे जीव आवाज उत्पन्न करता है और उसकी प्रतिध्वनि सुनकर चीजों की अवस्थिति का निर्धारण करता है।
उत्तर प्रदेश राज्य बनाम राज नारायण
उत्तर प्रदेश राज्य बनाम राज नारायण (1975 AIR 865, 1975 SCR (3) 333) इलाहाबाद उच्च न्यायालय द्वारा निर्णीत एक केस था जिसमें भारत की तत्कालीन प्रधानमंत्री इंदिरा गांधी को चुनावी कदाचार का दोषी पाया गया था। यह केस सन १९७५ में राजनारायण द्वारा दायर किया गया था जो चुनाव में इंदिरा गांधी से हार गये थे। न्यायमूर्ति जगमोहनलाल सिन्हा ने अपने ऐतिहासिक निर्णय में श्रीमती गांधी की जीत को अवैध करार दिया और उन्हें ६ वर्ष के लिये चुनाव लड़ने से रोक लगा दी। इस निर्नय से भारत में एक राजनीतिक संकट खड़ा हो गया और इन्दिरा गांधी ने आपातकाल की घोषणा कर दी जो १९७५ से १९७७ तक रहा।
गहन कृषि
गहन कृषि या सघन कृषि जीविका कृषि का एक प्रकार है जिसे भूमि पर अत्यधिक जनसंख्या वाले क्षेत्रों में किया जाता है। यह श्रमसाध्य कृषि है जहाँ उत्पादन को बढ़ाने के लिए अधिक मात्रा में जैव-रसायनिक निवेशों और सिंचाई का प्रयोग किया जाता है। अधिक धूप वाले दिनों से युक्त जलवायु और उर्वर मृदा वाले खेतों में एक ही वर्ष में एकाधिक फसल उगाया जा सकता है। यह कृषि दक्षिणी, दक्षिण पूर्वी और पूर्वी एशिया के सघन जनसंख्या वाले प्रदेशों में प्रचलित है।
हिन्दू उत्तराधिकार अधिनियम, १९५६ के कारण पीढ़ी दर जोतों का आकार छोटा और अलाभप्रद होता जा रहा है। कृषक वैकल्पिक रोजगार न होने के कारण सीमित भूमि से अधिकतम उपज लेने की चेष्टा करते हैं।
इन्हें भी देखें
Landwirtschaft
वॉल्टर हैमंड
वॉल्टर रेजिनाल्ड "वॉली" हैमंड (6 जून 1903 – 1 जुलाई 1965, Walter Hammond) अंग्रेज़ क्रिकेट खिलाड़ी थे जिन्होनें 1927 और 1947 के बीच में 85 टेस्ट मैच खेलें। वो मुख्यत दाएँ हाथ के बल्लेबाज थे जो उपयोगी दाएँ हाथ से मध्यम तेज़ गति से गेंदबाज़ी भी करते थे। इन्होंने प्रथम श्रेणी में 50,000 हजार से ज़्यादा रन और 167 शतक बनाए। विज्डन क्रिकेटर्स अल्मनाक ने इन्हें इनकी मृत्यु के बाद क्रिकेट के इतिहास में चार सर्वश्रेष्ठ बल्लेबाजों में से एक रूप में वर्णित किया।
क्रिकेट करियर
वॉल्टर का जन्म दक्षिण अफ्रीका के नटाल प्रांत में हुआ था। उनके पिता ब्रिटिश सेना में थे जिस कारण उनका तबादला जगह-जगह होता रहता था। उनके शुरुआती दिन दक्षिण अफ्रीका, हॉन्ग कॉन्ग और माल्टा में बीते। जब प्रथम विश्व युद्ध शुरु हो गया तो उनका परिवार इंग्लैंड आ गया। 1920 में ग्लॉस्टरशायर के लिए उन्होनें अपना पहला प्रथम श्रेणी मैच खेला पर उन्हें पूर्णकालिक खेलने के लिए 1923 तक प्रतीक्षा करनी पड़ी, जब उनके ग्लूस्टरशायर के लिए खेलने की योग्यता को चुनौती दी गई क्योंकि वो ग्लॉस्टरशायर में पैदा नहीं हुए थे। उनकी क्षमता तुरंत भाप ली गई और तीन पूर्ण सत्रों के बाद, वह मेरीलेबोन क्रिकेट क्लब के एक सदस्य के रूप में 1925-26 में वेस्टइंडीज का दौरा करने के लिए चुने गए, पर यहाँ उनको एक गंभीर बीमारी लग गई जिस कारण वो पूरे एक सत्र नहीं खेल पाए। अपनी तबियत सही होने के बाद वो काफ़ी रन बनाने लग गए और उन्हें इंग्लैंड टीम में चुन लिया गया।
शुरुआती असफलता के बाद वो 1928 की एशेज श्रंखला में चमके। उन्होनें 5 टेस्ट में 905 रन बनाए थे जो उस समय एक रिकॉर्ड था। 1930 के दशक में काउंटी क्रिकेट में इनका वर्चस्व था। 1938 में इन्हें इंग्लैंड की टीम का कप्तान बना दिया गया जो ये द्वितीय विश्व युद्ध के बाद भी बने रहे। 1946 के ऑस्ट्रेलिया दौरे के बाद इन्होंने क्रिकेट से संन्यास ले लिया। दिल का दौरा पड़ने के कारण 1965 में इनका निधन हो गया। उनकी मृत्यु के बाद ये गौर किया गया कि उनकी काबिलियत और उनके रिकॉर्ड काफ़ी हद तक डॉन ब्रेडमैन के आगे दब गए।
कीर्तिमान
ये वो रिकॉर्ड हैं जो हैमंड के कभी एक समय थे
लखनपुर (औरंगाबाद)
लखनपुर (औरंगाबाद) में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रानीपुरा गाँव, बाह (आगरा)
रानीपुरा बाह, आगरा, उत्तर प्रदेश स्थित एक गाँव है।
कृपाराम बारहठ
कृपाराम बारहठ राजस्थानी कवि एवं नीतिकार थे। उन्होने 'राजिया रा दूहा' नामक नीतिग्रन्थ की रचना की। वे राव राजा देवी सिंह के समय में हुए थे।
कवि कृपाराम जी तत्कालीन मारवाड़ राज्य के खराडी गांव के निवासी खिडिया शाखा के चारण जाति के जगराम जी के पुत्र थे। वे राजस्थान में शेखावाटी क्षेत्र में सीकर के राव राजा देवीसिंह के दरबार में रहते थे। पिता जगराम जी को नागौर के कुचामण के शासक ठाकुर जालिम सिंह जी ने जसुरी गांव की जागीर प्रदान की थी। वहीं इस विद्वान कवि का जन्म हुआ था। राजस्थानी भाषा, डिंगल और पिंगल के उतम कवि व अच्छे संस्कृज्ञ होने नाते उनकी विद्वता और गुणों से प्रभावित हो सीकर के राव राजा लक्ष्मण सिंह जी ने महाराजपुर और लछमनपुरा गांव इन्हे वि.स, 1847 और 1858 में जागीर में दिए थे।
राजिया रा सौरठा
नीति सम्बन्धी राजस्थानी सोरठों में "राजिया रा सौरठा" सबसे ज्यादा प्रसिद्ध है। भाषा और भाव दोनों दृष्टि से इनके समक्ष अन्य कोई दोहा संग्रह नही ठहरता। संबोधन काव्य के रूप में शायद यह पहली रचना है। इन सौरठों की रचना राजस्थान के प्रसिद्ध कवि कृपाराम जी ने अपने सेवक राजिया को संबोधित करते हुए की थी। किंवदंति है कि अपने पुत्र विहीन सेवक राजिया को अमर करने के लिए ही विद्वान कवि ने उसे संबोधित करते हुए नीति सम्बन्धी दोहों की रचना की थी। माना जाता है कि कृपाराम रचित सोरठों की संख्या लगभग 500 रही है, लेकिन अब तक 170 दोहे ही सामने आये हैं. इनमें लगभग 125 प्रामाणिक तौर पर उनकी रचना हैं।
फिर कवि कृपा राम ने नीति के दोहों की रचना की और उनके द्वारा उन्होंने रजिया का नाम सचमुच अमर कर दिया है। इन दोहों की रचना कवि ने रजिया को सम्बोधित करते हुए की। प्रत्येक दोहे के अन्त में 'राजिया' (हे राजिया ) सम्बोधन आता है। ये दोहे भी "राजिया के दोहे" या "राजिया रे सौरठे" नाम से ही प्रसिद्ध हुए। किसी कवि ने अपने नाम की बजाय अपने सेवक का नाम प्रतिष्ठित करने के लिए कृति रची हो, इसका केवल यही उदहरण है।
राजिया के सोरठों के कुछ नमूने देखिए-
कमडोलीमांफी, बेरीनाग तहसील
कमडोलीमांफी, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
2010 ब्रिक्स शिखर सम्मेलन
2010 ब्रिक्स शिखर सम्मेलन ब्राज़ील के ब्रासीलिया नगर में 16 अप्रैल 2010 को आयोजित किया गया।
करनपाली, सांरगढ मण्डल
करनपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
टेसी थॉमस
टेसी थॉमस (जन्म १९६३) भारत की एक प्रक्षेपास्त्र वैज्ञानिक हैं। वे रक्षा अनुसंधान एवं विकास संगठन में अग्नि चतुर्थ की परियोजना निदेशक एवं एरोनाटिकल सिस्टम्स की महानिदेशक थीं। भारत में प्रक्षेपास्त्र परियोजना का प्रबन्धन करने वाली वे पहली महिला हैं। उन्हें 'भारत की प्रक्षेपास्त्रांगना' कहा जाता है। 48 वर्षीय भारतीय महिला वैज्ञानिक टेसी थॉमस को 1988 से अग्नि प्रक्षेपास्त्र कार्यक्रम से जुड़ने के बाद से ही अग्निपुत्री टेसी थॉमस के नाम से भी जाना जाता है। उनकी अनेक उपलब्धियों में अग्नि-2, अग्नि-3 और अग्नि-4 प्रक्षेपास्त्र की मुख्य टीम का हिस्सा बनना और सफल प्रशीक्षण है। उन्होंने पूर्व राष्ट्रपति अब्दुल कलाम को अपना प्रेरणा स्रोत माना है।
प्रारंभिक जीवन
टेसी थॉमस का जन्म, अप्रैल १९६३ में केरल के अलप्पुझा प्रांत में, एक सीरियाई ईसाई परिवार में हुआ। जब वे १३ वर्ष की थीं तब उनके पिता को स्ट्रोक पड़ा जिससे पश्चात उनके शरीर के दायाँ भाग में पक्षाघात (लकवा) हो गया। टेसी की माँ, जो कि अध्यापिका थीं, ने इस हादसे के बाद परिवार की देख-भाल के लिये गृहणी बन गयीं।
उनका बचपन, थुम्बा राॅकेट स्टेशन के निकट बीता और प्रक्षेपास्त्रों में उनकी रुचि वहीं से पैदा हुई। टेसी की चार बहनें और एक भाई है जिनमें से दो अभियंता हैं और एक ने प्रबंधन में स्नातकोत्तर कि पढ़ाई की है। उनका कहना है कि उनके माता-पिता ने सभी भाई-बहनों की शिक्षा पर विशेष ध्यान दिया और सबको स्वावलंबन सिखाया।
सेना में महिलाओं को अधिक प्रतिनिधित्व का समर्थन
थॉमस भारतीय सेना में महिलाओं को युद्ध की भूमिका दिए जाने का भी समर्थन करती हैं व कहती हैं कि यदि वह इतनी तत्परता से सेना में भूमिका निभा रही हैं तो वह युद्ध क्षेत्र में भी भूमिका निभा सकती हैं।
महिला-प्रधान टीम का संचालन
थॉमस अग्नि-5 परियोजना की अगुआई कर रही हैं और उनके साथ पांच अन्य महिला वैज्ञानिक भी काम कर रही हैं। डीआरडीओ में प्रक्षेपास्त्र परियोजना से जु़डे 250 वैज्ञानिकों में 20 महिला वैज्ञानिक हैं। थॉमस 2008 में अग्नि प्रणाली की परियोजना निदेशक बनीं। उसी समय उन्हें अग्नि-2 का नेतृत्व करने की जिम्मेदारी दी गई थी। वर्ष 2009 में उन्हें अग्नि-4 की परियोजना निदेशक बनाया गया। आगे की योजना के बारे में उन्होंने कहा, दिल थाम कर अग्नि-5 की प्रतीक्षा कीजिए। उनके निर्देशन में फरवरी 2012 में अग्नि प्रक्षेपास्त्र के सफल प्रक्षेपण के साथ ही भारत अंतरमहाद्वीपीय बैलिस्टिक प्रक्षेपास्त्रों का विकास करने में सक्षम अमेरिका, रूस और चीन जैसे देशों की श्रेणी में शामिल हो चुका है।
अग्निक्षेपणास्त्र
अग्नि प्रक्षेपास्त्र (संस्कृत: अग्नि), मध्यम से अंतरमहाद्वीपीय दूरी तक मार करने में सक्षम प्रक्षेपास्त्रों का समूह है। जो भारत के एकीकृत निर्देशित मिसाइल विकास कार्यक्रम द्वारा स्वदेशी तकनीक से विकसित की गईं हैं। भारत, 2008 तक इस प्रक्षेपास्त्र (मिसाइल) समूह के तीन संस्करण प्रक्षेपास्त्र तैनात कर चुका है।
अग्नि-1	मध्यम दूरी का बैलिस्टिक प्रक्षेपास्त्र 700 – 1,250 किलोमीटर (परिचालन)
अग्नि-2	मध्यवर्ती दूरी का बैलिस्टिक प्रक्षेपास्त्र	2,000 – 3,000 किलोमीटर (परिचालन)
अग्नि-3	मध्यवर्ती दूरी का बैलिस्टिक प्रक्षेपास्त्र	3,500 – 5,000 किलोमीटर (परिचालन)
अग्नि-4	मध्यवर्ती दूरी का बैलिस्टिक प्रक्षेपास्त्र	3,000 – 4,000 किलोमीटर (परीक्षण)
अग्नि-5	अंतरमहाद्वीपीय बैलिस्टिक प्रक्षेपास्त्र	5,000 – 8,000 किलोमीटर (परीक्षण)
अग्नि-6	अंतरमहाद्वीपीय बैलिस्टिक प्रक्षेपास्त्र	8,000 – 10,000 किलोमीटर (विकास के तहत)
एमंडसन खाड़ी
एमंडसन खाड़ी (Amundsen Gulf) कनाडा देश के उत्तरपश्चिम प्रांत में स्थित एक खाड़ी है जो बैंक्स द्वीप और विक्टोरिया द्वीप के मध्य है। यह तकरीबन 250 mi लंबी और 93 mi चौड़ी खाड़ी है जो ब्यूफ़ोर्ट सागर से मिलती है।
कतिकी मेला
कतकी मेला, उत्तर प्रदेश के बुन्देलखण्ड क्षेत्र में बांदा जिले में स्थित एक कस्बे कलिंजर के कालिंजर दुर्ग में प्रतिवर्ष कार्तिक पूर्णिमा के अवसर पर पाँच दिवस के लिये लगता है। इसमें हजारों श्रद्धालुओं कि भीड़ उमड़ती है। साक्ष्यों के अनुसार यह मेला चंदेल शासक परिमर्दिदेव (११६५-१२०२) के समय आरम्भ हुआ था, जो आज तक लगता आ रहा है। इस कालिंजर महोत्सव का उल्लेख सर्वप्रथम परिमर्दिदेव के मंत्री एवं नाटककार वत्सराज रचित नाटक रूपक षटकम में मिलता है। उनके शासनकाल में हर वर्ष मंत्री वत्सराज के दो नाटकों का मंचन इसी महोत्सव के अवसर पर किया जाता था। कालांतर में मदनवर्मन के समय एक पद्मावती नामक नर्तकी के नृत्य कार्यक्रमों का उल्लेख भी कालिंजर के इतिहास में मिलता है। उसका नृत्य उस समय महोत्सव का मुख्य आकर्षण हुआ करता था। एक सहस्र वर्ष से यह परंपरा आज भी कतकी मेले के रूप चलती चली आ रही है, जिसमें विभिन्न अंचलों के लाखों लोग यहाँ आकर विभिन्न सरोवरों में स्नान कर नीलकंठेश्वर महादेव के दर्शन कर पुण्य लाभ अर्जित करते हैं। तीर्थ-पर्यटक दुर्ग के ऊपर एवं नीचे लगे मेले में खरीददारी आदि भी करते हैं। इसके अलावा यहाँ ढेरों तीर्थयात्री तीन दिन का कल्पवास भी करते हैं। इस भीड़ के उत्साह के आगे दुर्ग की अच्छी चढ़ाई भी कम होती प्रतीत होती है। यहां ऊपर पहाड़ के बीचों-बीच गुफानुमा तीन खंड का नलकुंठ है जो सरग्वाह के नाम से प्रसिद्ध है। वहां भी श्रद्धालुओं की भीड़ जुटती है।
परिचय
जम्बूद्वीप के अर्न्तगत भारतखंड के आर्यावर्त प्रदेश में मां गंगा और यमुना जैसी पावन नदियों के दोआब में स्थित बिठूर का कार्तिक मेला एक ऐतिहासिक युद्ध का भी गवाह है। कहते हैं कि 12 वीं शताब्दी के उत्तरार्द्ध में कार्तिक पूर्णिमा के दौरान चारों ओर के महाराजा बिठूर मेले की तैयारी करने लगे, तो मांडवगढ़ के राजा जंभी का पुत्र करिंगा भी बिठूर के मेले में जाने लगा। तब उसकी बहन ने मनुहारपूर्ण वाणी में उससे कहा कि भाई हमारे लिए मेले से कोई अनमोल वस्तु जरूर ले आना। बहन को वचन देकर करिंगा अपनी छोटी सेना के साथ बिठूर मेले के लिए कूच कर गया। बिठूर के कतकी मेले में महोबा के चंदेल राजा परमार्दि देव (परमाल) की रानी मलना देवी भी अपनी बहन के साथ आई थी। बिठूर की सीमा तब पांच कोस की थी। राजा परमाल के अन्य दो पुत्र दक्षराज व वृत्सराज महोबा से तीन किलोमीटर दूर दशरापुर में महल बनाकर रहते थे। इन्हीं दक्षराज के पुत्र आल्हा व ऊदल थे। दक्षराज की पत्नी देवलादेवी को उसकी छोटी बहन मलनादेवी ने नौलखा हार उपहार में दिया था। वही हार पहनकर देवला देवी बिठूर के कार्तिक पूर्णिमा के मेले में आई थी। मलनादेवी के गले में हार देखकर करिंगा का मन डोल गया उसने रानी की सेना पर हमला बोल दिया। वह रानी का हार छीनता, तभी वहां गोरखपुर के बनरसगांव के तालन सैय्यद ने शोर सुनकर अपने सैनिकों को ललकारा, सैनिकों ने करिंगा को मार भगाया। रानी ने सैय्यद को अपना धर्म भाई बना लिया।
अपमानित करिंगा ने पुन: रात्रि में दशपुर में धावा बोल दिया और रानी का हार छीन लिया। दक्षराज के लड़के आल्हा व ऊदल और मलखान व सुलखान अबोध बालक थे। इन्हें अपने पिता की हत्या के बारे में कुछ पता न था। इनके बड़े होने के उपरांत माहिल को अपने भविष्य की चिंता हुई। उसने इन्हें दक्षराज व वत्सराज की मृत्यु का हाल सुना दिया। इसके बाद चारों वीर सैय्यद के साथ मांडवगढ़ की तरफ निकले। मांडवगढ़ की प्रसिद्ध लड़ाई में करिंगा मारा गया। देवला देवी का नौलखा हार मिल वापस मिल गया। इस तरह बिठूर की कार्तिक पूर्णिमा का मेला मांडवा की प्रसिद्ध लड़ाई का जनक बन गया।
जे॰ बी॰ कृपलानी
जीवटराम भगवानदास कृपलानी (11 नवम्बर 1888 – 19 मार्च 1982) भारत के स्वतंत्रता संग्राम के सेनानी, गांधीवादी समाजवादी, पर्यावरणवादी तथा राजनेता थे।
उन्हें सम्मान से आचार्य कृपलानी कहा जाता था। वे सन् 1947 में भारतीय राष्ट्रीय कांग्रेस के अध्यक्ष रहे जब भारत को आजादी मिली। जब अंतरिम सरकार में 1946 में अध्यक्ष पद के लिये कांग्रेस में मतदान हुआ तोसरदार पटेल के बाद सबसे अधिक मत उनको ही मिले थे।
कृपलानी ने 1977 में जनता सरकार के गठन में अहम भूमिका निभायी। कृपलानी गांधीवादी दर्शन के एक प्रमुख व्याख्याता थे और उन्होंने इस विषय पर अनेक पुस्तकें लिखीं। मोलिक अधिकार की पुनः जांच-परख के लिए एक उपसमिति का गठन किया गया जिसकी अध्यक्ष जे° बी° कृपलानी थे|
परिचय
आचार्य जे. बी. कृपालानी हैदराबाद (सिन्ध) के उच्च मध्यवर्गीय परिवार में 1888 में पैदा हुए थे। उनके पिताजी एक राजस्व और न्यायिक अधिकारी थे। जेबी कृपलानी आठ भाई-बहन थे उनमे आचार्य जी छठवें थे। प्रारम्भिक शिक्षा सिंध से पूरी करने के बाद उन्होने मुम्बई के विल्सन कॉलेज में प्रवेश लिया। उसके बाद वह कराची के डी जे सिंध कॉलेज चले गए। उसके बाद पुणे के फर्ग्युसन कॉलेज से 1908 में स्नातक हुए। आगे उन्होंने इतिहास और अर्थशास्त्र में एमए उतीर्ण किया। जीवटराम बहुत अनुशासित तथा कुशाग्र बुद्धि के थे।
पढ़ाई पूरी के बाद कृपलानी ने 1912 से 1917 तक बिहार में "ग्रियर भूमिहार ब्राह्मण कॉलेज मुजफ्फरपुर"में अंग्रेजी और इतिहास के प्राध्यापक के रूप में अध्यापन किया। १९१९ में उन्होंने थोड़े समय के लिए बनारस हिन्दू विश्वविद्यालय में भी पढ़ाया।
चंपारण सत्याग्रह के दौरान वे महात्मा गांधी के सम्पर्क में आये, और यहीं से उनके जीवन का दूसरा अध्याय शुरू हुआ। 1920 से 1927 तक महात्मा गांधी द्वारा स्थापित गुजरात विद्यापीठ के वे प्राधानाचार्य रहे। तभी से उन्हें आचार्य़ कृपलानी कहा जाता है। उन्होंने 1921 से होने वाले कांग्रेस के अधिकांश आन्दोलनों में हिस्सा लिया और अनेक बार जेल गये। कृपलानी अखिल भारतीय कांग्रेस समिति के सदस्य बने और १९२८-२९ में वे इसके महासचिव बने।
1936 में वे सुचेता कृपलानी के साथ विवाह सूत्र में बंध गए। सुचेता मजुमदार बनारस हिन्दू विश्वविद्यालय के महिला महाविद्यालय में शिक्षक थीं। उनकी पत्नी हमेशा कांग्रेस पार्टी के साथ रहीं, मंत्री पद भी रहीं और उत्तर प्रदेश की पहली महिला मुख्यमंत्री भी बनीं।
आचार्य कृपलानी ने 1934 से 1945 तक कांग्रेस के महासचिव के रूप मे सेवा की तथा भारत के संविधान के निर्माण में उन्होंने प्रमुख भूमिका निभायी। सन् 1946 में उन्हें कांग्रेस का अध्यक्ष चुना गया। कांग्रेस के गठन और सरकार के सम्बन्ध को लेकर नेहरू और पटेल से मतभेद थे।